Eetu Heino

Eetu Antti Oskari Heino (s. 5. syyskuuta 1988) on suomalainen sulkapalloilija. Hän edustaa ESB:tä.

Heinon paras sijoitus sulkapallon maailmanlistalla on kaksinpelissä 69:s. Hän kuuluu Rion kesäolympialaisiin 2016 tähtäävään valmennusjoukkueeseen.

Lokakuussa 2010 Heino selvisi Yonex Belgian International -turnauksen välieriin, jossa hän hävisi turnauksen ykkössijoitetulle Marc Zwieblerille. Seuraavan vuoden toukokuussa hän selvisi välieriin Slovenia International -turnauksessa, mutta hävisi toiseksi sijoitetulle Hsu Jenhaolle. Sulkapallon EM-kilpailuissa 2012 Heino putosi kolmannella kierroksella hävittyään toiseksi sijoitetulle Jan Ø. Jørgensenille. Tammikuussa 2013 Yonex Estonian International -turnauksessa hän voitti välierissä ykkössijoitetun Raul Mustin, mutta hävisi loppuottelun Kento Momotalle. Baselissa 2014 Heino kuului Suomen ensimmäisen aikuisten joukkuekilpailun arvokisamitalin, EM-pronssin, voittaneeseen joukkueeseen.

Lähteet

Suomalaiset sulkapalloilijat
Vuonna 1988 syntyneet
Elävät henkilöt